(Návrh)

**Nariadenie vlády**

**Slovenskej republiky**

z ... 2018,

**ktorým sa mení** **a dopĺňa nariadenie vlády Slovenskej republiky č. 262/2016 Z. z.   
o vybavení námorných lodí**

Vláda Slovenskej republiky podľa § 2 ods. 1 písm. g) a h) zákona č. 19/2002 Z. z., ktorým   
sa ustanovujú podmienky vydávania aproximačných nariadení vlády Slovenskej republiky nariaďuje:

# Čl. I

Nariadenie vlády Slovenskej republiky č. 262/2016 Z. z. o vybavení námorných lodí   
sa mení a dopĺňa takto:

1. V poznámke pod čiarou k odkazu 1 sa citácia „§ 9 ods. 1 zákona č. 264/1999 Z. z.   
   o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov“ nahrádza citáciou „§ 4 ods. 1 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov“.
2. V poznámke pod čiarou k odkazu 8 sa citácia „§ 2 ods. 1 písm. f) zákona č. 264/1999 Z. z. v znení neskorších predpisov“ nahrádza citáciou „§ 20 ods. 2 zákona č. 56/2018 Z. z.“.
3. V § 8 sa nad slovo „predpisov“ umiestňuje odkaz 16a.

Poznámka pod čiarou k odkazu 16a znie:

„16a) Napríklad delegované nariadenie Komisie (EÚ) 2018/414 z 9. januára 2018 ktorým sa dopĺňa smernica Európskeho parlamentu a Rady 2014/90/EÚ, pokiaľ ide   
o identifikáciu konkrétnych položiek vybavenia námorných lodí, ktoré môžu využiť elektronický štítok (Ú. v. EÚ L 75, 19.3.2018), vykonávacie nariadenie Komisie (EÚ) 2018/608 z 19. apríla 2018, ktorým sa stanovujú technické kritériá elektronických štítkov pre vybavenie námorných lodí (Ú. v. EÚ L 101, 20.4.2018).“.

1. V § 9 ods. 2 sa vypúšťajú písmená g) a h). Doterajšie písmená i) až m) sa označujú   
   ako písmená g) až k).
2. V § 10 odsek 2 znie:

„(2) Splnomocnený zástupca je povinný plniť povinnosti výrobcu v rozsahu uvedenom   
v splnomocnení. Obsahom splnomocnenia musí byť najmenej povinnosť uchovávať   
pre orgán dohľadu EÚ vyhlásenie o zhode a technickú dokumentáciu počas očakávanej životnosti vybavenia námornej lode, najmenej počas desiatich rokov od umiestnenia značky zhody na vybavenie námornej lode, a na požiadanie ich sprístupniť orgánu dohľadu.“.

1. § 11 až 13 vrátane nadpisov znejú:

„**§ 11  
Povinnosti dovozcu**

Dovozca je povinný bezodkladne prijať nevyhnutné nápravné opatrenie s cieľom dosiahnuť zhodu vybavenia námornej lode, ak sa dôvodne domnieva alebo má dôvod   
sa domnievať, že vybavenie námornej lode nespĺňa požiadavky na návrh, konštrukciu   
a výkonnosť a nie je v zhode s technickou normou o skúšaní vybavenia námornej lode alebo s inou obdobnou technickou špecifikáciou s porovnateľnými alebo prísnejšími požiadavkami, a ak je to potrebné, vybavenie námornej lode stiahnuť z trhu alebo prevziať späť.

**§ 12**

**Povinnosti distribútora**

Distribútor je povinný bezodkladne prijať nevyhnutné nápravné opatrenie s cieľom dosiahnuť zhodu vybavenia námornej lode, ak sa dôvodne domnieva alebo má dôvod   
sa domnievať, že vybavenie námornej lode nespĺňa požiadavky na návrh, konštrukciu   
a výkonnosť a nie je v zhode s technickou normou o skúšaní vybavenia námornej lode alebo s inou obdobnou technickou špecifikáciou s porovnateľnými alebo prísnejšími požiadavkami, a ak je to potrebné, vybavenie námornej lode stiahnuť z trhu alebo prevziať späť.

**§ 13**

**Rozšírenie povinností výrobcu na dovozcu alebo na distribútora**

Na dovozcu alebo na distribútora sa vzťahujú povinnosti výrobcu podľa § 9 a 22 ods. 2.“.

1. V § 15 sa vypúšťa odsek 1. Doterajšie odseky 2 až 5 sa označujú ako odseky 1 až 4.
2. V § 15 odsek 1 znie:

„(1) Rozsah EÚ vyhlásenia o zhode ustanovuje osobitný predpis.18) EÚ vyhlásenie   
o zhode pre vybavenie námornej lode, ktoré bolo uvedené na trh alebo sprístupnené   
na trhu v Slovenskej republike, obsahuje náležitosti uvedené v postupoch posudzovania zhody podľa prílohy č. 2.“.

1. § 19 a 20 sa vypúšťajú.

Poznámky pod čiarou k odkazom 19 a 20 sa vypúšťajú.

1. V § 21 odsek 2 znie:

„(2) Notifikovaná osoba dodržiava mieru prísnosti a úroveň ochrany vyžadovanú k zhode vybavenia námornej lode s požiadavkami podľa tohto nariadenia vlády.“.

1. V § 21 sa vypúšťajú odseky 4 až 11. Doterajší odsek 12 sa označuje ako odsek 4.

Poznámka pod čiarou k odkazu 21 sa vypúšťa.

1. V poznámke pod čiarou k odkazu 22 sa citácia „§ 3 ods. 1 písm. g) a § 11 ods. 11 zákona č. 264/1999 Z. z. v znení zákona č. 254/2003 Z. z.“ nahrádza citáciou „§ 3 ods. 1 písm. e) a § 13 zákona č. 56/2018 Z. z.“.
2. § 22 vrátane nadpisu znie:

**„§ 22**

**Spoločné, prechodné a záverečné ustanovenia**

1. Na povinnosti výrobcu, splnomocneného zástupcu výrobcu, dovozcu a distribútora   
   sa vzťahujú ustanovenia § 5 ods. 1 písm. f) až i) a k) až q), § 6 ods. 2 písm. b), c), ods. 3 a 4, § 7 ods. 2 písm. i) až k), § 8 ods. 2 písm. d) až f) zákona č. 56/2018 Z. z.   
   o posudzovaní zhody výrobku, sprístupňovaní určeného výrobku na trhu a o zmene   
   a doplnení niektorých zákonov (ďalej len „zákon“).
2. Na podmienky rozšírenia povinností výrobcu na dovozcu alebo na distribútora   
   sa primerane vzťahuje § 9 zákona.
3. Na EÚ vyhlásenie o zhode sa vzťahuje § 23 zákona.
4. Na autorizáciu, notifikáciu a práva a povinnosti notifikovanej osoby sa vzťahujú ustanovenia § 10 až 21 zákona.
5. Na dohľad nad trhom sa vzťahujú ustanovenia § 26 písm. g), § 27 a 28 zákona.   
   Pri výkone dohľadu nad trhom sa zohľadňujú osobitné vlastnosti vybavenia námornej lode a povinnosti, ktoré vyplývajú z medzinárodných dohovorov štátu, pod ktorého vlajkou námorná loď pláva.“.

Poznámky pod čiarou k odkazom 23 až 26 sa vypúšťajú.

1. V prílohe č. 2 Module B piatom bode sa slovo „úradu“ nahrádza slovami „Úradu   
   pre normalizáciu, metrológiu a skúšobníctvo Slovenskej republiky (ďalej len „úrad“)“.
2. V prílohe č. 3 úvodnej vete sa vypúšťajú slová „preukázať na účely konania podľa osobitného predpisu19) plnenie týchto požiadaviek:“.
3. V prílohe č. 3 sa vypúšťajú písmená a) až q).

Doterajšie písmená r) a s) sa označujú ako písmená a) a b).

Poznámky pod čiarou k odkazom 27 a 28 sa vypúšťajú.

1. V prílohe č. 3 písm. a) a b) sa na konci pripájajú tieto slová: „alebo inej obdobnej technickej špecifikácie s porovnateľnými alebo prísnejšími požiadavkami“.
2. Vypúšťa sa príloha č. 4.

Poznámka pod čiarou k odkazu 31 sa vypúšťa.

**Čl. II**

Toto nariadenie vlády nadobúda účinnosť 1. októbra 2018.